OpenLLM-France/wikimedia huggingface dataset:
# K.a. VI. mendea

Kristo aurretiko VI. mendeak K.a. 600etik K.a. 501. urtera bitarteko iraupena du, biak barne.
| Mendeak: | K.a. VII.a - K.a. VI.a - K.a. V.a |
| Hamarkadak: | K.a. 590koa K.a. 580koa K.a. 570koa K.a. 560koa K.a. 550koa K.a. 540koa K.a. 530koa K.a. 520koa K.a. 510koa K.a. 500koa |
| K.a. VI. mendearen taula ||

## Gertaerak

K.a. 539ko urria - Ziro II.a Handia akemenestar erregeak Babilonia konkistatu ondoren Neobabiloniar Inperioa amaitu zen.

## Pertsona nabarmenak

* Dario I.a Handia (antzinako persieraz: Dārayava(h)uš‎; K.a. 540-K.a. 486) persiar erregea

## Kanpo estekak

* Datuak: Q25296
* Multimedia: 6th century BC / Q25296
# K.a. XI. mendea

| Mendeak: | K.a. XII.a - K.a. XI.a - K.a. X.a |
Kristo aurreko XI. mendea K.a. 1100. urteko urtarrilaren 1etik K.a. 1001. urteko abenduaren 31 arte luzatzen dena da.

## Kanpo estekak

* Datuak: Q169490
* Multimedia: 11th century BC / Q169490
# Kalkosiderita

Kalkosiderita fosfato motako minerala da eta turquoise taldearen kidea da.

## Ezaugarriak

Kalkosiderita fosfato mineralaren formula kimikoa hau da: ${\ce {CuFe^{3+}6(PO4)4(OH)8 * 4H2O}}$. Sistema triklinikoaren arabera sortzen ditu kristalak. Mohs eskalaren arabera duen gogortasunaren balioa 4,5 da.

## Erreferentziak

* 1 2 (Ingelesez) «Chalcosiderite: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q3650518
* Multimedia: Chalcosiderite / Q3650518
# Kalkostibita

Kalkostibita sulfuro motako minerala da eta Kalkostibite taldearen kidea da.

## Ezaugarriak

Kalkostibita sulfuro mineralaren formula kimikoa hau da: ${\ce {CuSbS2}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 3 - 4 da.

## Erreferentziak

* 1 2 (Ingelesez) «Kalkostibite: Mineral information, data and localities.» www.mindat.org (Noiz kontsultatua: 12-05-2019).
# Kalkotalita

Kalkotalita sulfuro motako minerala da.

## Ezaugarriak

Kalkotalita sulfuro mineralaren formula kimikoa hau da: ${\ce {Tl2(Cu,Fe)6SbS4}}$. Sistema tetragonalaren arabera sortzen ditu kristalak. Mohs eskalaren arabera duen gogortasunaren balioa 2 - 2,5 da.

## Erreferentziak

* 1 2 (Ingelesez) «Chalcothallite: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q3665758
* Multimedia: Chalcothallite / Q3665758
# Kalkozianita

Kalkozianita sulfato motako minerala da.

## Ezaugarriak

Kalkozianita sulfato mineralaren formula kimikoa hau da: ${\ce {CuSO4}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 3,5 da.

## Erreferentziak

* 1 2 (Ingelesez) «Kalkocyanite: Mineral information, data and localities.» www.mindat.org (Noiz kontsultatua: 12-05-2019).
# Kalkogeno

| Taldea | 16 |
| Periodoa |
| 2 | 8 O |
| 3 | 16 S |
| 4 | 34 Se |
| 5 | 52 Te |
| 6 | 84 Po |
| 7 | 116 Uuh |
Kalkogenoak, oxigenoaren familiako elementuak edo 16. taldeko elementuak, IUPACen nomenklatura modernoan, taula periodikoaren 16. seriean dauden elementu kimikoak dira. Lehenago anfigeno ere deitzen zitzaien.
XIX. mendean, Jöns Jakob Berzelius kimikariak anfigeno hitza proposatu zuen 16. taldeko elementuei deitzeko, taldeko elementuek oxigatzak sortzen zituztelako. XIX. mendean zehar zenbaitek hitz hori erabili zuten, baina gaur egun zaharkituta geratu da. Kalkogeno hitza, berriz, grezierazko χαλκος ("chalcos", (mea) eta γενές ("genes", eraketa) hitzetatik dator, eta lehen aldiz 1932an erabili zuen Wilhelm Biltz ikertzailearen taldeak Hanoverko Unibertsitatean, Werner Fischer kimikariak proposatuta.
Talde honetako elementuak hauek dira:
* Oxigenoa (O)
* Sufrea (S)
* Selenioa (Se)
* Telurioa (Te)
* Polonioa (Po)
* Ununhexioa (Uuh)
Kalkogeno astunenen konposatuei (batez ere sulfuroei, seleniuroei eta teluriuroei), kalkogenuro ere deitzen zaie. Hala ere, oxidoei ez zaie izen hau ematen.
Oxigenoa eta sufrea ez-metalak dira, eta polonioa, selenioa eta telurioa metaloideak dira. Hala ere, azken elementu hori metaltzat hartzen da forma elementalean dagoenean.
Kalkogenoak oso arruntak dira mineral eran. Esaterako, pirita (FeS$_2$) burdinaz eta sufrez osatutako mea bat da, eta AuTe$_2$ minerala oso arrunta izan zen Estatu Batuetako urrearen sukarrean.

## Erreferentziak

* 1 2 Jensen, William B.. (1997). «A Note on the Term "Chalcogen"» Journal of Chemical Education (9): 1063. doi:10.1021/ed074p1063. Bibcode: 1997JChEd..74.1063J. (Noiz kontsultatua: 2013-11-25).
* ↑ Fischer, Werner. (2001). «A Second Note on the Term "Chalcogen"» Journal of Chemical Education (10): 1333. doi:10.1021/ed078p1333.1. Bibcode: 2001JChEd..78.1333F..

## Kanpo estekak

* Datuak: Q104567
* Multimedia: Periodic table group 16 / Q104567
# Kalkomenita

Kalkomenita oxido motako minerala da.

## Ezaugarriak

Kalkomenita oxido mineralaren formula kimikoa hau da: ${\ce {CuSeO3 * 2H2O}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 2 - 2,5 da.

## Erreferentziak

* 1 2 (Ingelesez) «Kalkomenite: Mineral information, data and localities.» www.mindat.org (Noiz kontsultatua: 12-05-2019).
# Kalkonatronita

Kalkonatronita karbonato motako minerala da.

## Ezaugarriak

Kalkonatronita karbonato mineralaren formula kimikoa hau da: ${\ce {Na2Cu(CO3)2 * 3H2O}}$. Sistema monoklinikoaren arabera sortzen ditu kristalak.

## Erreferentziak

* 1 2 (Ingelesez) «Chalconatronite: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q3665757
* Multimedia: Chalconatronite / Q3665757
# Kalkomania

Kalkomania edo kalkamonia irudi baten inprimaketa prozedura da, paper berezi batean inprimatu dena gainazal batean (portzelana, beira, paper, larruazalean ere bai) ezartzea ahalbidetzen duena, normalean listuz edo urez bustirik margoa edo irudia transferitzeko. Kalkomania litzateke forma etimologikoki zuzena, gaztelaniak hartua, baina kalkamonia oso hedatua dago halaber.

## Erreferentziak

* ↑ «kalkomania - Harluxet Hiztegi Entziklopedikoa» www1.euskadi.net (Noiz kontsultatua: 2020-12-16).
* ↑ EEC, Gabinete de Comunicación OSI. Osasun sailak pediatriako kontsultetan kalkamonia batzuk banatuko ditu umeak osasun-asistentziara sartzera bultzatzeko | OSI EZKERRALDEA ENKARTERRI CRUCES. (Noiz kontsultatua: 2020-12-16).

## Kanpo estekak

* Datuak: Q336665
* Multimedia: Decals / Q336665
# Kalkopirita

Kalkopirita burdinadun eta kobredun mineral sulfurikoa da. Bere osaera kimikoa CuFeS$_2$ da.
Kobrearen mearik garrantzitsuena da, eta haren iturri nagusia. Horia izan ohi da eta maiz piritarekin eta beste zenbait sulfurorekin batera agertzen da. Kobrearen lehengairik garrantzitsuetakoa da. Batzuetan urrea, zilarra edo pirita izaten du barnean.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q111044
* Multimedia: Chalcopyrite / Q111044
# Joseph Heller

Joseph Heller (New York, 1923ko maiatzaren 1a - East Hampton, New York, 1999ko abenduaren 12a) estatubatuar idazlea izan zen. Judu jatorriko, Bigarren Mundu Gerran Ameriketako Estatu Batuetako Aire Armadan borrokatu zuen. Gerraren ondoren idazketa sortzailea irakatsi zuen unibertsitatean. Bere lanik ezagunena Catch-22 eleberria da. Bertan gerra eta burokrazia satirizatzen ditu. Bere izenburua hautu zentzugabe edo kontraesankor baten sinonimo bihurtu da.

## Eleberriak

* Catch-22 (1961)
* Something Happened (1974)
* Good as Gold (1979)
* God Knows (1984)
* Picture This (1988)
* Closing Time (1994)
* Portrait of an Artist, as an Old Man (2000)
* Datuak: Q208101
* Multimedia: Joseph Heller / Q208101
# Joseph Hermans

Joseph Hermans (Ekeren, 1890eko apirilaren 27a) arkularia zen. Belgika ordezkatu zuen 1920ko Udako Olinpiar Jokoetan.

## Erreferentziak

* ↑ Joseph Hermans
* ↑ Joseph HERMANS

## Kanpo estekak

* Datuak: Q433244
# Joseph Guillemot

Joseph Guillemot (Le Dorat, 1899ko urriaren 1a - Oradour-Saint-Genest, 1975eko martxoaren 9a) distantzia luzeko frantziar atleta izan zen.
Lehen Mundu Gerran atletismo ezagutu zuen. 1920ko Olinpiar Jokoetan urrezko domina lortu zuen 5000 metroko lasterketan. Egunero, zigarro-pakete bat erre zuen eta birikako minbizia izan zuen.

## Ikus, gainera

* Atleta ezagunen zerrenda
* Datuak: Q470298
* Multimedia: Joseph Guillemot / Q470298
# Joseph Hanson Kwabena Nketia

Joseph Hanson Kwabena Nketia (Mampong, Ghana, 1921eko ekainaren 22a - Akkra, 2019ko martxoaren 13a) afrikar musikagilea izan zen.

## Biografia

Akropongen ikasi zuen, Robert Danso musikari eta organistarekin. Ghanako akan tribuaren hizkuntzako (twi) ehunka kanta transkribatu eta argitaratu ditu. Hizkuntza horretako eskolak eta musikako eskolak eman ditu Akropongo Eskolan.
Londresen beka bat lortu zuen, eta, hizkuntzalaritza modernoa ikasteaz gainera, pianoa, harmonia eta kontrapuntua ere ikasi zituen han. Jaioterrira itzuli ondoren, Hizkuntza Departamentuan hasi zen lanean. 1942an, musika-lanak idazten hasi zen, eta abesbatzetarako hainbat kanta egin zituen. Ghanako Unibertsitateko Soziologia Departamentuak Afrikako Ikerlanen Adiskide izendatu zuen 1952an. Harrezkero, hainbat lekutan ibili da: Nigerian, Ekialdeko Afrikan, Estatu Batuetan eta Jamaikan, besteak beste.
Ikerketa ugari egin ditu, musika eta hizkuntza uztartuz. Pittsburgheko Unibertsitatean, musika-irakaslea izan da. Egindako ikerketen emaitza gisa, hainbat artikulu eta liburu idatzi ditu: Akan jendearen heriotza-kantak (1955), Musika afrikarra Ghanan (1962), Mendebaldeko Afrikako musikaren historia eta antolaketa (1962), Danborrak Ghanako akan komunitateetan (1963), Ghanako folk-kantak (1963), Afrikako jainkoak eta musika (1970) eta Akan jendearen historia eta kultura (1982).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q965420
# Joseph Helffrich

Joseph Helffrich (Mannheim, 1890eko urtarrilak 12-1971) astronomo alemaniar bat izan zen.
Bere doktoretza 1913an egin zuen Heidelberg-Königstuhl Landessternwarten (Heidelberg-Königstuhleko behatokia, Heidelbergetik gertu dagoena, Heidelbergeko Unibertsitatean.
Garai hartan Heidelbergeko behatokia Max Wolfek zuzendutako asteroide ikerketa zentru garrantzitsu bat zen, eta Helffrichek behatoki honetan eman zuen denboran zenbait asteroide aurkitu zituen.
# Joseph Gregor

Joseph Gregor (Txernivtsi, 1888ko urriaren 26a - Viena, 1960ko urriaren 12a) idazle eta antzerki irakasle austriarra izan zen. Richard Straussek idatzitako opera batzuen libretoen idazlea izan zen.

## Bizitza eta lana

Garai hartan, austriarra zen Czernowitz herrian jaio zen Joseph Gregor. Vienako Unibertsitatean musikologia, germanistika eta filosofia ikasi zituen eta, 1911. urtean doktoretza titulua lortu zuen. Max Reinhardten zuzendari langutzaile gisa lan egin zuen, 1912-1914 bitartean, Txernivtsiko Franz Joseph Unibertsitateko musika irakurle izan zen. 1918an, Vienan Austriako Liburutegi Nazionala zuzendu zuen. Han, antzerki bilduman oinarrituriko lehen zuzendaria izan zen. 1929an jada, bildumarako pelikula bat erosi zuen beste batekin. Gainera, Max-Reinhardt-Seminarioko irakasle ere izan zen. 1953an, Liburutegi Nazionaleko zerbitzuko epailea izan zen, bere lehengo bizitza pribatuaz gogoratuz.
Joseph Gregor, bere antzerki irakasgintzako liderra izan zen. Antzerkiaren historiako hainbat lanen egilea izan zen, baita ballet eta operakoa ere. Komediagilea ere izan zen, oraingo zuzendaritza sortu zuen arte. Gainera, bere aldetik, William Shakespeare, Richard Strauss eta Alexandro Handiaren leinuko biografiak idatzi zituen.

## Richard Straussekin elkarlana

Nazien Machtergreifunga zela eta, Stefan Zweigek, ihes egin behar izan zuen London aldera. Eta, orduan, Joseph Gregorren txanda heldu zen, Straussen operen libretogile bezala. Bakearen eguna, Dafne eta Danaeren maitasuna operen libretogile izan zen.

## Lanak

* Weltgeschichte des Theaters. Zürich: Phaidon-Verlag 1933
* Shakespeare. Phaidon-Verlag, Viena 1935
* Perikles. Griechenlands Größe und Tragik. Munich 1938
* Richard Strauss. Der meister der Oper. Piper, Munich 1939
* Alexander der Große. Die Weltherrschaft einer Idee. Piper Munich 1940
* Kulturgeschichte der Oper. Ihre Verbindung mit dem Leben, den Werken, des Geistes und der Politik. Gallus Verlag. Viena 1941
* Das Theater des Volkes der Ostmark. Deutscher Verlag für Jungend und Volk. Viena 1943
* Kulturgeschichte des Ballets. Seine Gestaltung und Wirksamkeit in der Geschichte und unter den Künsten. Gallus Verlag. Viena 1944.
* Weltgeschichte des Theaters; 1; Von den Ursprüngen bis zum Ausgang des Barocktheaters. Piper Munich 1944
* Geschichte der österreichischen Theaters. Donau-Verlag. Viena 1948
* Richard Wagner in unserer Zeit. Ansprache aus Anlaß der Neugründung des Richard-Wagner-Verbundes. Verlag Die Mitte, Saarbrücken 1958
* Der Schauspielführer

## Kanpo loturak

* (Alemanez) Joseph Gregorri buruzko literatura
* Datuak: Q112233
* Multimedia: Joseph Gregor / Q112233
# Joseph Henry

Joseph Henry (Albany, 1797 – Washington, 1878) Estatu Batuetako fisikaria izan zen.

## Biografia

Gaztetan, erlojugile izateko ikasketak hasi zituen, baina berehala ekin zion zientziak ikasteari. Irakasle izan zen Albanyko eta Princetongo Unibertsitateetan. Elektromagnetismoari buruz oso lan garrantzitsuak egin zituen, elektroimana hobetu zuen, eta milia bateko luzera zuen telegrafo-linea bat eraiki zuen. Hala ere, autoindukzioa aurkitu zuelako du fama eta ospea. Nazioarteko sisteman, induktantzia-unitateak haren izena du: henry (H). Gasak isurkaritan disolbatzeari buruzko legea aurkitu zuen: Henryren legea.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Ikus, gainera

* Telegrafo

## Kanpo estekak

* Datuak: Q157043
* Multimedia: Joseph Henry / Q157043
# Joseph Garat

    Artikulu hau Baionako alkateari buruzkoa da; beste esanahietarako, ikus «Dominique Joseph Garat».
Dominique-Joseph Garat (Baiona, 1872ko abenduaren 31 – Baiona, 1944ko abenduaren 28a) Baionako alkatea izan zen, Stavisky aferan sartua.

## Biografia

Pariseko École libre des sciences politiques eskolan Zuzenbidea ikasi zuen eta abokatu gisa lan egin zuen 1910 arte. 1900an Baionako zinegotzi eta 1908an alkate hautatu zuten. 1912an berriro hautatua, 1914an diputatu bihurtu zen eta Kontseilari Nagusia 1909, 1910 eta 1928an.
Lehen Mundu Gerran parte hartu zuen, 42 urte bazituen ere. Tesalonikako espedizioan Croix de guerre lortu zuen. 1919 eta 1924 artean politika utzi zuen, 1925 eta 1929an berriro alkate eta 1928 eta 1932an diputatu izateko.
Baina Stavisky izeneko arazoagatik 1933an atxilotua, karguak utzi zituen. Alderdi Erradikalak bota zuen eta, 1936ko epaian iruzurrez akusatua, urte bi eman zituen kartzelan.

## Bibliografia

* Claude Duhau, Maires et édiles de Bayonne (1831-2001), Claude Duhau argitaletxea, Baiona, 1999
* Jean-Claude Larronde, Un siècle d'élections municipales à Bayonne, 1983
* Louis Noguères, Plaidoirie pour M. Joseph Garat: l'affaire Stavisky, Marrimpouey jeune, Pau, 1936

## Ikus, gainera

* Baionako alkateen zerrenda
* Datuak: Q3184989
* Multimedia: Joseph Garat / Q3184989
# Kamila Valieva

Kamila Valerievna Valieva (Kazan, Errusia, 2006ko apirilaren 26a) errusiar patinatzaile-artistiko bat da, bakarkako modalitatean lehiatzen dena. 2022ko Europako txapelduna eta 2022ko Olinpiar Jokoetako patinaje artistikoan.
Valievak munduko errekorra du programa laburrean, patinaje librean eta emaitza osoan. Munduko bederatzi errekor finkatu ditu bere ibilbidean. Lehen emakumezko patinatzailea da 250, 260 eta 270 puntuen mugak gainditzen emaitza osoan, denboraldi bakarrean; lehenengoa 170 eta 180 puntuko muga gainditzen patinaje librean eta lehenengoa gainditzen 90 puntuak programa laburrean. Bigarren emakumea da historian toeloop laukoitza egiten, bere entrenatzaile Alexandra Trusovaren ostean, eta laugarren emakumea historian quad bat egiten, 16.a Axel hirukoitz bat egiten eta hirugarrena Axel hirukoitz bat eta quad bat egiten programa berean, Alysa Liu eta Sofia Akatevaren ostean.

## Kanpo estekak

* Datuak: Q59800543
* Multimedia: Kamila Valieva / Q59800543
# Kamioi elektriko

Kamioi elektrikoa motor elektriko bat edo gehiago propultsio bide gisa erabiltzen dituen kamioia da.
Auto elektrikoak bezala ez du airearen kutsadurarik edo soinu kutsadurarik sortzen erabilera lekuan.
Berriki, litio-ioizko baterien garapenari esker, kamioi elektrikoen autonomia ehunka kilometrora iritsi da eta erabilera desberdinetarako egokiak dira.

## Kanpo estekak

* Datuak: Q2935166
* Multimedia: Electrically-powered trucks / Q2935166
# Kamioi

Kamioia motordun ibilgailua da, salgai edo karga astunak errepidez garraiatzeko ibilgailu handi eta sendoa hain zuzen ere. Autoa baino handiagoa da eta haren helburua, pertsonak eramatea baino, ondasunak garraiatzea da.
Haien egiturak, erresistenteagoak izateko aukera ematen die, koskor bakarrekoak baitira. Txasisaren (egitura oso gogor eta erresistentea) inguruan eraikita daude, beste autoetan gertatzen ez den bezala. Kamioi gehienetan antzeko elementuak agertzen dira: txasisa, egitura markoa, kabina eta, azkenik, karga eramateko atxikita doan beste egitura bat.
Egitura da, batik bat, kamioiari forma eta izena ematen diona, luzera eta pisua zehazten baitu. Hori dela eta, kamioi mota asko daude, funtzio berdina izaten dutenak, baina egoera edo eskala ezberdinetan erabiltzen direnak. Izan ere, ez baita kamioi mota bera erabiltzen hiri batetik bestera zenbait elementu garraiatzeko edo, industrian erabiltzen diren pieza erraldoiak herri batetik bestera eramateko.
Horrela, esan daiteke, kamioiak espezializatu direla lan zehatz batzuk egiteko, horretarako beharrezkoak diren elementuak garatuz. Ez da gauza bera beirazko kutxa, dinamita edota janaria garraiatzea: kasu batzuetan beharrezko da tenperatura kontrolatzea, besteetan kargak ezin du kolperik jasan edota gehiegi mugitu (kristalezko elementuen edo material arriskutsuen kasuan).
Kamioietan garraiatzen diren merkantziak, normalean, kamioietan bertan eramaten dira beste garraiobideak aproposak ez direlako. Merkantzia jakin batzuk, adibidez, hegazkinentzat handiegiak dira edo gehiegizko pisua gainditzen dute, eta itsasontzian eramatea, ezinezkoa da, lurretik garraiatu behar direlako derrigorrez.
Lehendabizikoa 1896an Gottlieb Daimlerrek egin zuen.
Kamioi batzuk, gutxi badira ere, lehiaketetarako erabiltzen dira. Dakar Rallyan, adibidez, ohiko kamioiak daude, autoei laguntza eskaintzen dietenak, eta lehiaketan bertan parte hartzen dutenak, askoren aburuz, ikuskizun harrigarria sortzen dutenak.

## Kamioi motak

Erabileraren arabera, honako kamioi mota nagusiak daude:
* Hormigoi kamioia
* Suhiltzaileen kamioia
* Zisternadun kamioia
* Zarama jasotzen duen kamioia
* Erremolke bezala erabiltzen den kamioia
* Obretan erabiltzen den kamioia, hondakinak azkar jasotzeko eta atzeko partea inklinatuz guztiz husten dena (dumper)
* Trailerra
* Termikoki isolaturiko kamioiak

## Erreferentziak

* ↑ Harluxet Hiztegi Entziklopedikoa. Kamioi. .
* ↑ About.com. Truck History. .

## Kanpo estekak

* Datuak: Q43193
* Multimedia: Trucks / Q43193
# Kamino kalea (Donostia)

Kamino kalea :
| Donostia, Erdialdea ||
| Herrialdea Lurraldea | Euskal Herria Gipuzkoa |
| Kamino kalea Kamino kalea Kamino kalea ||
| Koordenatuak: | 43°19′15.74″N 01°58′52.18″W﻿ / ﻿43.3210389°N 1.9811611°W﻿ / 43.3210389; -1.9811611 |
Kamino kalea Gipuzkoako Donostia hiriburuko kale bat da. Erdialdean dago. Santa Katalina kalearen bihurgunean hasi eta Gipuzkoa plaza eta Idiakez kalearen arteko elkargunean amaitzen da.

## Leku interesgarriak

Kamino kalearen inguruan honako eraikin, kale, plaza eta leku nabarmen hauek daude:

### Eraikinak

* Maria Cristina hotela.
* Gipuzkoako foru jauregia.
* Maria Cristina hotela.
* Gipuzkoako foru jauregia eta Gipuzkoa plaza.

### Plazak

* Gipuzkoa plaza
* Gipuzkoa plazako arkupeak.

### Kaleak

* Okendo kalea
* Idiakez kalea
* Santa Katalina kalea

## Kanpo estekak

* Datuak: Q25478848
* Multimedia: Calle de Camino, Donostia-San Sebastián / Q25478848
# Kaminoyamako gaztelua

Kaminoyamako gaztelua (japonieraz: 上山城, Kaminoyama-jō) Japoniako Kaminoyama hirian dagoen gaztelu japoniarra da. Tsukoka-jō (月岡城) izenaz ere ezaguntzen da.

## Historia

Muromachi Aroan eraiki zen inguruko lehenengo gaztelua, Tendō leinuak eraiki zuen. Hurrengo urteetan leinuen arteko borrokak izan ziren eta gaur egungo gaztelua 1535ean altxatu zuen Takenaga Yoshidatak, Mogami leinukoak.
Tokugawa shogunerriak Mogamitarrak kanporatu eta Toki leinuari eman zioten agintea. Dena den 1697tik aurrera Matsudaira leinuko Fujii adarrak eskuratu zuen. 1871ean han sistema erortzean Gobernuak erosi zuen gaztelua eta parke bihurtu zuen.
1982an donjon (dorre nagusia) eraiki zen Edo Aroko estiloan turismoa bultzatu asmotan.

## Kanpo estekak

* (Ingelesez) Japoniar gazteluen gidako webgunea.
* Datuak: Q847251
* Multimedia: Kaminoyama Castle / Q847251
# Kamiokita

Kamiokita oxido motako minerala da eta kamiokita taldearen kidea da.

## Ezaugarriak

Kamiokita oxido mineralaren formula kimikoa hau da: ${\ce {Fe2Mo3O8}}$. Sistema hexagonalaren arabera sortzen ditu kristalak. Mohs eskalaren arabera duen gogortasunaren balioa 4,5 da.

## Erreferentziak

* 1 2 (Ingelesez) «Kamiokite: Mineral information, data and localities.» www.mindat.org (Noiz kontsultatua: 12-05-2019).